Näitus "Perekond" on avatud projektiruumis März 6.-11. juuni kell 12.00-18.00.  Avamispidu ja auhindade üleandmine on 7. juunil kl 18.00.    Näitus "Perekond" leiab aset 6.-11. juunil toimuva OMA festivali  raames, mida korraldab MTÜ Eesti Gei Noored (EGN).  Näitus keskendub vaidlustest ümbritsetud perekonna mõistele ja selle  muutuvatele tähendustele kaasaegses ühiskonnas. LGBT-inimeste  pered on  traditsioonilisest perekonnast erinevad, mille tõttu võivad nende  perede liikmed kogeda ühiskonna eri tasanditel vääritimõistmist,  halvustamist ja ka otsest diskrimineerimist.  Samal ajal on teisenemas ka heteroseksuaalsed perekonnamudelid,  mistõttu vajaks perekonna mõiste ühiskonnas tervikuna põhjalikumat  analüüsimist ning ümber mõtestamist.    Ühtlasi valib žürii näituselt välja kolm tööd, mida autasustatakse  rahalise preemiaga.    Osalevad  kunstnikud on Aušra Volunge, Barbara Lehtna ja Susanna  Kuusik, Epp Kubu, Helin Tikerpuu, Henriette Hellstern-Kjøller, Kiwa,  Kristiina Pärk, Laura Koobas, Laura Kuusk, Laura Põld, Lauri  Lihten-Haavel, Maarja Niinemägi, Marcel le Cram, Minna Hint, Sandra  Jõgeva.    Näituse kuraatorid on Jaanus Samma & Anna-Stina Treumund.    Žürii liikmed on Mare Tralla, Katrin Kivimaa, Andres Kurg, Martin Rünk  ja Hanna Kannelmäe (EGN).    Avamisel mängivad  plaate DJ Aet, DJ Brigitta ja rühmitus 10x10 meetrit.    OMA festivali kodulehekülg: http://omafestival.ee/?page_id=92